kardosdrur/scandi-wiki huggingface dataset:
Jean la Placette

Jean la Placette (19. januar 1639 – 25. april 1718) var en fransk huguenot præst, som bl.a. virkede i København som førstepræst for den reformerte menighed der i perioden 1686-1710.

La Placette blev født i Pontac i Bearn, hvor hans fader var præst. Han studerede i Montauban og blev ordineret 1660 til præst i Orthez i Bearn, men forflyttedes allerede samme år til Nay i samme Provins og ægtede Catharine de Lostalot. Her virkede han i 25 år, indtil det nantiske edikts ophævelse 1685 tvang ham til at gå i landflygtighed.

Men da hans ry som rigt begavet taler og lærd teolog allerede var gået ud over hans fædrelands grænser, behøvede han ikke at søge længe, før han fik ansættelse på ny. Han drog til
Brandenburg og var på nippet til at binde sig til embede hos kurfyrsten, da indtrængende anmodninger fra den danske dronning Charlotte Amalie kaldte ham til København, hvorhen adskillige af de franske emigrerede familier allerede var tyede.

Han kom med familie til København i foråret 1686; men endnu i flere år savnede de reformerte en kirke i hovedstaden. Efter adskillige bryderier kunne en sådan først indvies i november 1689, og la Placette blev kirkens første præst. Han nød også i denne nye menighed stor agtelse og anseelse og var dronningens stadige rådgiver; og i de vanskelige år for den reformerte menighed – bølgerne gik højt, bl.a. i Anledning af hofpræsten dr. Masius’ stridsskrifter – var dens tarv under god Ledelse hos la Placette.

Han beklædte sit embede til 1710, da han på grund af alder og svagelighed trak sig tilbage i hvilestand, men vedblev dog at være kapellan hos enkedronningen, hvem han 1711 fulgte til Kolding i anledning af pesten i København; senere ledsagede han hende til Oldenburg og blev der fra i den franske menigheds anliggender sendt til Holland. Han opholdt sig nogen tid i Haag; kom der fra til en gift datter i Utrecht, hvor han udåndede i den berømte teolog David Martins arme.

Han har udgivet en stor del moralske, asketiske og polemiske skrifter, som i sin tid nød stor anseelse. Et par enkelte er også udkommet på dansk. Erik Pontoppidan besørgede således en oversættelse af hans Den kristelige Moral i trykken (1748) og udtaler sig med stor anerkendelse derom.

Litteratur 
 Niceron, Nachrichten von den Schriften berühmter Gelehrten, herausgeg. v. S. J. Baumgarten, II, 211 ff.
 Choix de la correspondance inédite de P. Bayle, par E. Gigas, s. 123 ff.
 Clément, Notice sur l’église reformée française de Copenhague, s. 37.
 Dansk Minerva, April og Juni 1816.
 Holger Ehrencron-Müller, Forfatterlexikon omfattende Danmark, Norge og Island indtil 1814

Eksterne henvisninger 
 Diverse værker af La Placette findes i digitaliseret form på Internet Archive og Google Books

Teologer fra Frankrig
Teologer fra Danmark
Faglitterære forfattere fra Frankrig
Faglitterære forfattere fra Danmark
Personer i 1600-tallet
Personer i 1700-tallet
Personer i Dansk Biografisk Leksikon
Dansksprogede forfattere fra Danmark
Huguenotter
Kandidatliste

En kandidatliste er en liste over kandidater der stiller op til valg ved kommunale og regionale valg. En kandidatliste skal mindst indeholde navnet på én kandidat, og må maksimalt indeholde 4 kandidater mere, end der kan vælges til den kommunalbestyrelse eller det regionsråd, som kandidatlisten opstiller til. 

Til Europa-Parlamentsvalg kan hvert parti kan kun indlevere én kandidatliste, og hver kandidatliste må højst indeholde navne på 20 kandidater. 

Politiske valg
Informationskataloger
Jørgen Hee

Jørgen Hee (18. november 1714 – 30. december 1788) var en dansk biskop.

Jørgen Hee blev født i Odense. Familien har navn efter landsbyen Hee i Ringkøbing Amt. Hans fader, Jens Hee, der den gang var præst ved Hospitalskirken, døde som stiftsprovst i Odense 1747; moderen hed Else født Lund. Han blev student 1729, tog attestats 1734 og var derefter huslærer hos general Brockenhuus, af hvem han allerede 1738, knap 24 år gammel, kaldedes til sognepræst i Allerup og Davinde ved Odense.

Her sad han i 21 år, og hans store prædikensamling, Fuldstændig Forklaring over Christi Lidelse, Død og Begravelse, 3 tykke kvartbind (1758-66), hører til denne periode. Professor Peder Holm har skrevet anbefalende fortale dertil. Hees stil er den gammeldags orthodokse med masser af bibelsteder og en uendelighed af afdelinger og underafdelinger i hver prædiken.

1759 blev han sognepræst ved St. Hans Kirke i Odense og 1763 forflyttet til St. Knuds Kirke sammesteds, hvormed stiftsprovstiet var forenet. Allerede 1½ år efter (1764) kom han til København som Holmens provst, i det forgængeren, dr. Poul Matthias Bildsøe, var blevet biskop i Aarhus; og da Bildsøe døde 1777, blev Hee også hans efterfølger på Aarhus Bispestol. I 11 år virkede han i dette embede og døde som jubellærer 1788 uden foregående sygeleje. Hee får af alle ros for sin milde, elskelige karakter og var meget afholdt af stiftets gejstlighed; men hans evner var næppe store.

Foruden den anførte prædikensamling har han udgivet en del enkelte prædikener og lejlighedstaler som Holmens provst. Hans prædiken i anledning af kuppet mod Struensee 17. januar 1772 var den første, der blev udgivet i trykken; den blev holdt søndagen efter omvæltningen og kaldtes Forstyrrernes Forstyrrelse og Mangelens glædelige Forandring; den er fuld af en række mindre heldige allegorier, men var vistnok medvirkende til, at han af regeringen blev valgt til den ulykkelige Enevold Brandts sjælesørger i fængslet.

Han besøgte flittig greven i fængselet, var overbevist om, at hans omvendelsesforsøg kronedes med det lykkeligste udfald, og ledsagede også greven til tetterstedet. For denne sin virksomhed modtog han af arveprinsen en kostbar anerkendelsesgave. Sit forhold til Brandt har han udførlig skildret i Paalidelig Underretning om den henrettede Enevold Brandts Forhold og Tænkemaade i hans Fængsel (1772). Skriftet er oversat så vel på tysk som fransk. Hee var gift med Karen, født Gudme (død i Aarhus 6. november 1792), en præstedatter fra Sønder Broby i Fyn.

Litteratur 
 Jørgen Carstens Bloch, Den fyenske Geistligheds Historie, I, 692 ff. II, 40 ff.
 Christian Vest Hertel, Aarhuus Domkirke, II, 48 ff.
 Holger Ehrencron-Müller, Forfatterlexikon omfattende Danmark, Norge og Island indtil 1814
 Jens Glebe-Møller, Struensees vej til skafottet – fornuft og åbenbaring i Oplysningstiden af , Museum Tusculanums Forlag 2007.

Kilder 

 

Faglitterære forfattere fra Danmark
Danskere i 1700-tallet
Biskopper over Århus Stift
Dansksprogede forfattere fra Danmark
Irene

Irene er et græsk pigenavn, der betyder "fred" og har navnedag 5. april . Staves også Irena. 5.629 danskere , 8.303 nordmænd  og 61.213 svenskere  bærer navnet.

Kendte personer med navnet 
 Irene Benneweis, dansk cirkusdirektør

Se også 
 Orkanen Irene

Noter 

Pigenavne
Skovgårdsparken

Skovgårdsparken er et alment boligområde i Gellerup i Brabrand, Aarhus V under Brabrand Boligforening. Den er boligforeningens tredje byggeprojekt, efter Hans Broges Parken og Søvangen, som også ligger i Gellerup. De fleste af boligerne blev opført i årene 1960-1967 og hører muligvis ikke med i den oprindelige Gellerupplan, der først blev lanceret i 1964. Området er heller ikke direkte omfattet af Helhedsplanen.
 
Skovgårdsparken består af i alt 432 boliger opført i perioden 1960-1991. Heriblandt Glashuset, som med sit specielle udseende er meget tydeligt i området. Det er primært ungdomsboliger (40 ud af 56 lejemål), og man skal være studerende for at bo der.

Området har været plaget af en del af de samme problemer som Gellerupparken og Toveshøj.

Skovgårdsparken er under omfattende renovering siden 2011. Det er et pionerprojekt, der med en opnået reducering af energiforbruget på 90%, sætter nye standarder inden for energi og bæredygtighed og derfor har det vundet renoveringsprisen 2013.

Noter og Referencer

Eksterne Kilder 

 Gellerup.nu Bydelsportal

Brabrand
Kvarterer i Aarhus
Jānis Daliņš

Jānis Daliņš (5. november 1904 i Valmiera i Guvernement Livland – 11. juni 1978 i Melbourne i Australien) var en lettisk atletikudøver som deltog i kapgang.

Jānis Daliņš var den første lette, som vandt en sølvmedalje ved de Olympiske Lege, det gjorde han i 50 km kapgang ved Sommer-OL i 1932. Han blev mester på samme distance ved EM i atletik i 1934 i Torino; i øvrigt ved de første europamesterskaber afholdt nogensinde, og han satte verdensrekorder på adskillige distancer indenfor kapgang. Daliņš' succes gjorde kapgang til én af de mest populære sportsgrene i hans hjemland, og fostrede yderlige to lettiske medaljetagere ved OL: Adalberts Bubenko ved Sommer-OL i 1936 og Aigars Fadejevs ved Sommer-OL i 2000.

Daliņš anses for at være den bedste atletikudøver fra mellemkrigstidens Letland. Sætningen: "Ak, kaut man Daliņa kājas būtu" ("Åh, den som bare havde Daliņš' ben", oprindeligt titlen på en sang fra 1930'erne) er forblevet almindelig kendt i Letland. Daliņš er stadig et velkendt navn i Letland, med Jānis Daliņš Stadion og en vej opkaldt efter sig i Valmiera, som eksisterer den dag i dag.

Under flugten fra den sovjetiske okkupation af Letland i 1940, tog Daliņš sin unge familie (konen Ella, sønnerne Ivars og Jānis, samt datteren Rudite) med til Australien, hvor de ankom om bord på SS Skaugum i august 1949. De blev oprindeligt anbragt i Bonegilla Migrant Reception and Training Centre i det nordøstlige Victoria. Daliņš arbejdede som tømrer i den landlige by Benalla, hvor han opførte mange huse i efterkrigstidens Australien. Efter han havde fuldført sin kontrakt i Benalla flyttede hele familien til Melbourne, hvor han døde i 1978 i an alder af 73 år. Efter Letlands genvundne selvstændighed blev Daliņš genbegravet den 11. juni 1997 på Valmiera Kirkegård i Letland.

Se også 
 Letlands deltagelse i Olympiske lege

Referencer

Kilder 
 
 

Personer fra Valmiera
Kapgængere fra Letland
Olympiske sølvmedaljevindere fra Letland
Jānis Daliņš Stadion

Jānis Daliņš Stadion () er et udendørs atletik- og fodboldstadion i Valmiera i Letland, der opførtes og indviedes i 1938. Stadionet var nødvendigt at opføre for at kunne afholde internationale sportsbegivenheder, hvilket samtidig omfattede alle de, som ønskede at se datidens mest kendte sportsudøver i Letland – den olympiske sølvmedaljevinder Jānis Daliņš. Han deltog i Sommer-OL i 1932 i Los Angeles, og forbedrede adskillige verdensrekorder i kapgang. Stadionet fik sit nuværende navn efter Letland genvandt sin uafhængighed i 1991. Jānis Daliņš Stadion drives af virksomheden Vidzemes Olimpiskais centrs.

Kildehenvisninger 

Valmiera
Idrætsanlæg i Letland
Fodboldstadioner i Letland
Mr. Big

Mr. Big er et heavy metal-band fra Los Angeles, Californien,USA der blev dannet i 1988

Medlemmer 
 Eric Martin
 Pat Torpey
 Billy Sheehan
 Paul Gilbert

Diskografi 
 1989: Mr. Big
 1991: Lean into It
 1993: Bump Ahead
 1996: Hey Man
 2000: Get Over It
 2001: Actual Size
 2011: What If...
 2014: ...The Stories We Could Tell
 2017: Defying Gravity

Fodnoter

Eksterne henvisninger 

 Officielle hjemmeside

Metalgrupper fra USA
Musikgrupper fra 1988
Martin Kelkelund

Martin Tøttrup Kelkelund  (født den 28. december 1971) er en dansk politiker, tidligere medlem af Dansk Folkeparti og Det Konservative Folkeparti  og nuværende medlem af Socialdemokratiet.

Martin Tøttrup Kelkelund var meget tæt på at blive valgt ind i Folketinget under valget i 2007, hvor han var stillet op for Dansk Folkeparti, men blev landskendt på at tabe med blot to stemmer til Marlene Harpsøe, selv om han havde 100 flere personlige stemmer end Marlene Harpsøe, på grund af det danske valgtekniske system.
I protest over Dansk Folkepartis manglende sundheds- eller en skattepolitik og Søren Krarups holdinger om homoseksuelles ret til at adoptere og revselsesretten meldte Kelkelund sig ud af partiet og ind i Det Konservative Folkeparti. I 2019 skiftede Martin Tøttrup Kelkelund til Socialdemokratiet, for hvilket han i 2021 stillede op til kommunalvalget i Frederikshavn Kommune.  Martin Tøttrup Kelkelund blev valgt ind med 134 personlige stemmer.

Martin Tøttrup Kelkelund er i dag neurolog på sin egen klinik i Brønderslev og Skagen.

Kelkelund giftede sig den 13. marts 2010 med Thomas Tøttrup og har siden brugt navnet Tøttrup som mellemnavn. Privat bor parret i Skagen.

Kilder 

Folketingskandidater fra Dansk Folkeparti
Pinch-effekt (elektrodynamik)

En pinch-effekt, elektromagnetisk indsnøringseffekt, elektromagnetisk sammensnøringseffekt eller elektromagnetisk knibningsfænomen er kompressionen af en elektrisk ledende tråd af magnetiske kræfter. Lederen er typisk et plasma, men kunne også være et faststof eller flydende metal. I en z-pinch, er den elektriske strøm aksial (i z-retningen i et cylindrisk koordinatsystem) og magnetfeltet azimutalt; i en theta-pinch strømmen azimutal (i theta-retningen i cylindriske koordinater) og magnetfeltet er aksialt. Fænomenet benævnes også som et "Bennett-pinch" (efter Willard Harrison Bennett), "elektromagnetisk-pinch", "magnetisk-pinch", "pinch-effekt" eller "plasma-pinch".

Pinch-effekten forekommer naturligt i elektriske udladninger som f.eks. lyn, polarlyset, strømlag, and solfakler. Pinch-effekter produceres også i laboratorier, primært ved forskning i fusionskraft, men også af hobby-folk (f.eks. indsnøre aluminumsdåser).

Magneforming 

Indsnøringsvirkningen (pinch-effekten) kan være så stærk, at den svarer til f.eks. 100 atmosfære. Der er mange eksempler på at hobby-folk har "forminsket"/3D-mast mønter – og lagt to mønter oven på hinanden med resultatet, at de former to halvkugler eller en hel møntkugle grundet 3D-masning. Bemærk at bevidst deformering af mønter kan være ulovlig i nogle lande.

Kilder/referencer

Se også 
 Madison Symmetric Torus (Reverseret felt-pinch, hvordan en torus-pinch-effekt laves)
 Explosively pumped flux compression generator

Eksterne henvisninger 
 Web-archive backup: Can crushing info using electromagnetism among other things.
 The MAGPIE project at Imperial College London  is used to study wire array Z-pinch implosions.

Elektromagnetisk induktion
Fusionskraft
Plasmafysik
Anura Rohana

Anura Rohana (også kendt som Tuttu) er en srilankansk golfspiller. Anura's første turneringssejr var i Surya Nepal Masters 2009, hvilket også var hans første professionelle turnering. Ifølge et interview, er hans favoritgolfspiller  Ernie Els.

Kilder

Eksterne henvisninger
 

Golfspillere fra Sri Lanka
Abigail Breslin

Abigail Kathleen Breslin (født 14. april 1996) er en amerikansk skuespiller; Hun er en af de yngste skuespillerinder nogensinde der er blevet nomineret til en Oscar. 
Hun er bl.a. kendt for filmene: Cold Blod, Little Miss Sunshine, Rasing Helen, Zombieland, Helt sikkert...Måske, Nim's ø og My Sister's Keeper. 
Abigail Breslin er født i New York, sammen med sine forældre Kim & Michael og hendes to storebrødre Ryan og Spencer, som begge også er skuespillere. 
Abigail Breslin er opkaldt efter førstedamen i USA, Abigail Adams.

Filmografi
 Zombieland (2009)
 Maggie (2015)
 Zombieland: Double Tap (2019)

Eksterne henvisninger 

  

Skuespillere fra New York
Personer fra New York City
Oscar-nominerede skuespillere
Liga ASOBAL 2000–01

Liga ASOBAL 2000–01-sæsonen var den 11. siden ligaens etablering. I alt 14 klubber deltog i ligaen i denne sæson.

Turneringsstruktur 
I denne sæson mødte man hver modstander én gang ude og én gang hjemme gennem 26 runder. Det hold, der havde optjent flest point, vandt mesterskabet.

Hold

Topscorere 

Håndbold i 2001
Håndbold i 2000
Håndboldturneringer
Håndbold i Spanien
De fire årstider

De fire årstider kan henvise til:

 En generel angivelse af årets fire årstider
 De fire årstider (Vivaldi) - en komposition bestående af fire violinkoncerter skrevet af Antonio Vivaldi
 De fire årstider (film) - en film fra 1981 instrueret af Alan Alda
 ''De fire årstider (tv-serie) - en tv-serie instrueret af Alan Alda i fortsættelse af filmen af samme navn.
Český Těšín

Český Těšín (, ) er en by i det østlige Tjekkiet. Den ligger i Karviná distriktet i Mähren ved grænsen til Polen. Český Těšín har  indbyggere og er en af de vigtigste valfartsbyer i Tjekkiet. Den udgør den tjekkiske del af den tjekkisk-polske dobbeltby Český Těšín – Cieszyn.

Geografi 
Byen ligger i de schlesiske forbjerge, en nordlig udløber af Beskiderne. Begge bjergkæder ligger i den vestlige del af Karpaterne. Český Těšín er grænseby til Polen og over til den polske bydel Cieszyn er der tre broer med grænseovergange. Oder bifloden Olše udgør grænsen. Selv om den ligger i den yderste udkant af Tjekkiet er byen velforsynet med adgangsveje. Hovedveje og jernbaner forbinder byen med nabobyerne Ostrava og Frýdek-Místek. Europavej 75 fører til Slovakiet.

Historie 
Byen Teschen var oprindelig residensby for hertugdømmet Cieszyn og tilhørte fra 1742 det Habsburgske Schlesien. Efter 1. verdenskrig blev området delt mellem Polen og Tjekkoslovakiet. To dage efter indgåelsen af Münchenaftalen den 2. oktober 1938 blev byen besat af polske tropper. Efter at Polen i 1939 var blevet besat af tyske tropper fik byen sit tyske navn tilbage og blev hovedby i landkreds Teschen, som blev en del af provinsen Schlesien. Efter 2. verdenskrig blev byen delt på ny.

Se også Cieszyn

Bydele 
Český Těšín (Tschechisch-Teschen), Dolní Žukov (Niederzukau), Horní Žukov (Oberzukau), Koňákov (Konakow), Mistřovice (Mistrzowitz), Mosty, Stanislavice (Stänzelsdorf)

Kendte personer fra byen 
 Walter Broßmann (1882–1948), østrigsk arkitekt
 Viktor Ullmann (1898-1944), jødisk komponisk, som døde i Auschwitz
 Josef Koždoň, borgmester 1923-1938
 Terry Haass (* 1923), fransk malerinde og grafiker af tjekkisk afstamning
 František Vláčil (1924-1999), tjekkisk filminstruktør
 Jaromír Hanzlík (* 1948), tjekkisk skuespiller

Eksterne kilder/henvisninger 

 
 Museet i Cieszyn  
 Byens historie  

Byer i Tjekkiet
Byer i Mæhren-Schlesien
Kreditoplysningsbureau

Et kredioplysningsbureau eller credit rating agency er en virksomhed, som lever af at sælge kreditvurdering og kreditoplysninger.

Kreditrangeringer udgør en kode, som kreditorer bruger til at vurdere, hvor mange penge til hvor stor en rente, de vil låne til en virksomhed eller land. Det vil sige, at det som ratingbureauerne lever af, er at udarbejde oversigter over virksomheder med en kode, som er et udtryk for bureauets vurdering af virksomhedens evne til at tilbagebetale lån. 

Alle kan lave en liste med virksomheder og en kode, men et ratingbureau lever af sin troværdighed. En bank vil betale mere for en troværdig liste end for en liste af tilsvarende kvalitet fra en ukendt virksomhed.

Eksempler 
 Experian
 Standard & Poor's
 Moody's
 Fitch

Links 
Sådan arbejder ratingbureauerne 

 Rangeringsbureau
Gummi T

Gummi T er en 3D-animeret familiefilm fra 2012 baseret på Ole Lund Kirkegaards bog Gummi-Tarzan fra 1975.

I forbindelse med Disneys tegnefilm baseret på Edgar Rice Burroughs' historie om Tarzan, påstår Disney at have ophavsret og varemærker til denne benævnelse, hvilket er årsagen til at ordet Tarzan ikke indgår i filmens titel.

Filmen er en del af en trilogi, der foruden Gummi T også indeholder Orla Frøsnapper (2011) og Otto er et næsehorn (2013)

Medvirkende 
 Thure Lindhardt (Ivan Olsen)
 Nicolaj Kopernikus (Ivans far)
 Karen-Lise Mynster (Heksen)
 Birthe Neumann (Fru Sørensen)
 Signe Egholm Olsen (Lotte)
 Jens Andersen (Karsten)
 Bjarne Henriksen (Slagteren)
 Esben Pretzmann (Inspektøren)
 Cecilie Stenspil (Kim)
 David Bateson (slagter, lærer, vred fisker)

Referencer

Eksterne henvisninger 
 
 

Animationsfilm fra Danmark
Familiefilm fra Danmark
Film baseret på værker af Ole Lund Kirkegaard
Danske film fra 2012
Dansksprogede film
Dæksdreng

Dæksdreng er en historisk titel for en ung sømand med mindre end et års sejltid på et skib. Efter et års sejltid som dæksdreng kunne han mønstre ud som jungmand.

Stillinger til søs
Myndighed (institution)

En myndighed er en organisation eller organisatorisk enhed, der træffer afgørelser med gyldighed for et fællesskab eller samfund. Ifølge vedtægterne for en forening er en generalforsamling typisk foreningens øverste myndighed. Tilsvarende gælder for virksomheder.

Når udtrykket benyttes i sammenhængen offentlig myndighed har ordet en afvigende betydning, fordi offentlige myndigheder udgør den udøvende magt. Ved myndighedsudøvelse forstås dels afgørelser, som ensidigt bestemmer, hvad der skal være ret, dels legaliseret udøvelse af fysisk tvang til gennemførelse af samfundets retsregler. Den offentlige sektor omfatter ud over myndighedsudøvelse en lang række servicefunktioner. Det, der for 100 år siden blev betegnet som myndigheder, omtaltes derfor i dag typisk som forvaltningsorganer.  For offentlige myndigheder gælder desuden, 1) at de skal struktureres i et hierarki eller lignende, således at den øverste myndighed placeres i ministerier, der ledes af parlamentarisk ansvarlige ministre, 2) at de skal disponere i overensstemmelse med gældende lov og retspraksis, og 3) at de er underlagt kontrol af domstole og Ombudsmand. Når forvaltnings- eller domstolsstrukturen er i fokus, omtales myndigheder som 'instanser', for eksempel Retten i Første Instans.

Ordet myndighed kan anvendes synonymt med autoritet , og var (i ældre tid?) også synonym med øvrighed, i betydningen 'organ for statens udøvende magt, der kan optræde besluttende og befalende over for borgerne' . Ordet myndighed optræder i sammenhængen magt og myndighed .

Se også 
 Offentlig sektor for en økonomisk tilgang til emnet
 Juridiske institutioner
 Øvrighed
 Autoritet
 Offentlighed

Noter 

Myndigheder
Offentlig ret
Forvaltningsret
Jura
Retsvidenskab
Juridiske begreber
Peter von Hess

Peter von Hess (født 29. juli 1792 i Düsseldorf, død 4. april 1871 i München) var en tysk maler. Han var søn af Carl Ernst Christoph Hess og bror til Heinrich Maria von Hess og Karl Hess.

von Hess var elev af sin far, der var en anset kobberstikker, men uddannedes væsentlig på Münchens Akademi, særlig under Wilhelm von Kobell, hvad hans tidligere produktion bærer præg af. Hans kunst, så omhyggelig i kompositionen og så minutiøst gennemført, har bevaret sin interesse mindre ved kunstneriske egenskaber end ved emnernes livlige sceneri og kunstnerens nære personlige forhold til disse. Hess, den skattede, livfulde slagmaler, deltog nemlig, i fyrst Karl Philipp von Wredes generalstab, i felttoget 1813—15, hvis mange optrin han senere fik lejlighed til kunstnerisk at udnytte, blandt andet da han på Nikolaj 1. af Ruslands opfordring 1839 rejste til Sankt Petersborg for her og i Moskva i store billeder at fremstille begivenheder fra den fransk-russiske krig. Fra hans rejse til Grækenland, hvorhen han fulgte kong Otto 1. af Grækenland, skriver sig repræsentationsbillederne Kong Ottos Modtagelse i Nauplia (1835) og Indtoget i Athen (1839, Münchens ny Pinakotek). I øvrigt kan nævnes blandt meget andet Morgen i Landsbyen Partenkirchen (Galleri Leuchtenberg i Sankt Petersborg), Slaget ved Austerlitz, talrige skitser til fremstilling af den græske frihedskamp. Hans søn Eugen Hess (1824—62) malede gode historiske genrebilleder fra Middelalderen og Renæssancetiden; hans yngre søn Max Hess (1825—68), historiemaler, arbejdede særlig i dekorationsfaget.

Kilder 

 

Slagmalere
Malere fra Tyskland
Tyskere i 1800-tallet
Personer fra Düsseldorf
The Family Sign

The Family Sign er det sjette studiealbum fra rapgruppen Atmosphere. Albummet udkom den 12. april 2011 og blev solgt i 28.000 eksemplarer i den første uge.

Spor 
 "My Key" – 4:19
 "The Last to Say" – 4:16
 "Became" – 4:45
 "Just for Show" – 3:39
 "She's Enough" – 3:19
 "Bad Bad Daddy" – 3:33
 "Millennium Dodo" – 3:21
 "Who I'll Never Be" – 3:08
 "I Don't Need Brighter Days" – 4:05
 "Ain't Nobody" – 3:17
 "Your Name Here" – 3:37
 "If You Can Save Me Now" – 3:52
 "Something So" – 3:41
 "My Notes" – 2:18

iTunes deluxe bonus tracks
15. "Millennium Dodo 2" – 3:56
16. "Cut You Down" – 4:14

Eksterne henvisninger 
 

Atmosphere-album
Rapalbum
Album fra 2011